22. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 411 της 16/26 Αυγ. 1985 (ΦΕΚ Α΄ 144) Δικαίωμα παροχής τακτικής χορηγίας σε κατηγορία Εργοληπτών Δημοσίων Έργων. Άρθρο μόνο.-1.Εργολήπτες Δημοσίων Έργων η ισχύς του πτυχίου των οποίων έληξε μέσα στην τριετία πριν από τη χρονολογία δημοσίευσης του Νόμ. 1418/1984 (ΦΕΚ 23/84 τ.Α΄) και δεν ανανέωσαν αυτά μέχρι τις 28.2.83, δικαιούνται της εφάπαξ χορηγίας του Ταμείου Πρόνοιας Εργοληπτών Δημοσίων Έργων, (Τ.Π.Ε.Δ.Ε.) σύμφωνα με τις λοιπές προϋποθέσεις που ορίζονται από τις κείμενες διατάξεις του Τ.Π.Ε.Δ.Ε., εφόσον έχουν συνταξιοδοτηθεί από το Ταμείο Συντάξεως Μηχανικών Εργοληπτών Δημοσίων Έργων (Τ.Σ.Μ.Ε.Δ.Ε.) μέχρι της ημέρας της υποβολής της προβλεπόμενης από την επόμενη παρ. 2 σχετικής αίτησης. 2.Ο έλεγχος των προϋποθέσεων και η καταβολή της χορηγίας γίνεται, με απόφαση του Δ.Σ. του Τ.Π.Ε.Δ.Ε. ύστερα από αίτηση του ενδιαφερόμενου ή σε περίπτωση θανάτου του, οποιουδήποτε από τα δικαιούμενα χορηγίας μέλη της οικογένειάς του. Η αίτηση πρέπει να υποβληθεί μέσα σε ανατρεπτική προθεσμία ενός χρόνου από τη δημοσίευση του παρόντος. 3.Ο από της λήξης του πτυχίου χρόνος δεν υπολογίζεται στον προσδιορισμό του ποσού της δικαιούμενης χορηγίας. 23.Γ.ε.20-22 Ταμείο Προνοίας Εργοληπτών 